N : 11. รายการระหว่างกัน

บุคคลที่มีผลประโยชน์ร่วมรายการระหว่างกัน

-   บุคคลที่มีผลประโยชน์ร่วมลักษณะความสัมพันธ์

  ทางบริษัทเช่าที่ดิน ของนายเลิศชัย เจริญอาภรณ์วัฒนา ซึ่งเป็นที่ตั้งของสำนักงานและโรงงานที่

  เลขที่ 94-95 หมู่8 ต.บางครุ อ.พระประแดง จ.สมุทรปราการ เนื้อที่ที่เช่า จำนวน 1,125
  ตารางวา อัตราค่าเช่า 40,000.- บาทต่อเดือน

  เฉลี่ยค่าเช่า 35.56 บาท ต่อตารางวา/เดือน อายุสัญญา 10 ปี

-   รายการระหว่างกันที่เกิดขึ้นระหว่างบริษัทใหญ่และบริษัทย่อยเป็นรายการค้าทั่วๆ ไป

-   ไม่มีรายการบุคคลที่มีผลประโยชน์ร่วมถือหุ้นในบริษัทย่อยเกินกว่าร้อยละ 5

-   บริษัทฯให้เช่าที่ดินแก่บริษัทย่อย ซึ่งเป็นที่ตั้งโรงงาน เลขที่ 99/9 หมู่ 5 ต. หนองโพรง

  อ. ศรีมหาโพธิ จ. ปราจีนบุรี เนื้อที่ 1 ไร่ 3 งาน อัตราค่าเช่าที่ดิน 35,000 บาท/เดือน

  เฉลี่ยค่าเช่าที่ดินพร้อมอาคารโรงงาน 50 บาท ต่อตารางวา/เดือน/อายุสัญญา 5 ปี

แบบแสดงรายการข้อมูลประจำปี 2552 ( แบบ 56-1 ) หน้า 35

  11.1 ความเห็นของกรรมการตรวจสอบ

  วันที่ 30 พฤศจิกายน 2546

เรื่อง พิจารณาให้ความเห็นชอบต่อรายการเช่าที่ดิน

ของ นายเลิศชัย เจริญอาภรณ์วัฒนา - กรรมการผู้จัดการ

เรียน ท่านคณะกรรมการกำกับหลักทรัพย์และตลาดหลักทรัพย์

ตามที่ทางบริษัท อุตสาหกรรมผ้าเคลือบพลาสติกไทย จำกัด (มหาชน)
ได้เช่าที่ดินบริเวณที่ตั้งของสำนักงานและโรงงาน เลขที่ 94-95 ถนนสุขสวัสดิ์ 72 ตำบลบางครุ
อำเภอพระประแดง จังหวัดสมุทรปราการ ของนายเลิศชัย เจริญอาภรณ์วัฒนา กรรมการผู้จัดการ
จำนวนเนื้อที่ 1,125 ตารางวาในอัตราค่าเช่า 40,000 บาทต่อเดือน ระยะเวลา 10 ปีนั้น
และสัญญาเช่าดังกล่าวได้สิ้นสุดลงเมื่อวันที่ 30 พฤศจิกายน 2546
และต้องทำสัญญาเช่าที่ดินดังกล่าวต่อไปอีก
จึงได้เสนอให้คณะกรรมการตรวจสอบพิจารณาการต่อสัญญาเช่าด้วย
ซึ่งอัตราค่าเช่าและระยะเวลาในการเช่ายังคงเป็นอัตราค่าเช่า 40,000 บาทต่อเดือน ระยะเวลา
10 ปี จำนวนเนื้อที่ 1,125 ตารางวา ตามสัญญาเช่าเดิม

ทางคณะกรรมการตรวจสอบของบริษัทฯ
พิจารณาแล้วเห็นว่าเป็นราคาเช่าที่สมเหตุสมผลโดยคิดเป็นตารางวาละ 35.56 บาท
ซึ่งเป็นราคาที่ต่ำกว่าราคาตลาดในพื้นที่บริเวณเดียวกัน
ทั้งยังเป็นราคาเดียวกันกับค่าเช่าที่บริษัทฯได้จ่ายเมื่อ 10 ปีที่แล้ว
จึงพิจารณาเห็นชอบรับรองต่อรายการให้เช่าที่ดินดังกล่าว

  จึงเรียนมาเพื่อโปรดทราบ

  ขอแสดงความนับถือ

  ลงชื่อ ………………………… ประธานกรรมการตรวจสอบ

  (อาจารย์ประนอม โฆวินวิพัฒน์)

แบบแสดงรายการข้อมูลประจำปี 2552 ( แบบ 56-1 ) หน้า 36

  11.2 ความเห็นของกรรมการตรวจสอบ

  วันที่ 25 มิถุนายน 2550

เรื่อง พิจารณาให้ความเห็นชอบต่อรายการให้เช่าที่ดิน

ของ บริษัท อุตสาหกรรมผ้าเคลือบพลาสติกไทย จำกัด (มหาชน)

เรียน ท่านคณะกรรมการกำกับหลักทรัพย์และตลาดหลักทรัพย์

ตามที่ทางบริษัท อุตสาหกรรมผ้าเคลือบพลาสติกไทย จำกัด (มหาชน) ได้ให้ บริษัท ยูไนเต็ด
คัลเลอร์คอร์ปอเรชั่น จำกัด ซึ่งเป็นบริษัทย่อยทำการเช่าที่ดินเพื่อใช้เป็นที่ตั้งโรงงาน เลขที่ 99/9
หมู่ 5 ตำบลหนองโพรง อำเภอศรีมหาโพธิ จังหวัดปราจีนบุรี จำนวนเนื้อที่ 1 ไร่ 3 งาน
ในอัตราค่าเช่า 35,000 บาทต่อเดือน ระยะเวลา 5 ปี นับตั้งแต่วันที่ 1 สิงหาคม 2548
จนถึงวันที่ 31 กรกฎาคม 2553
จึงได้เสนอให้คณะกรรมการตรวจสอบพิจารณาการให้เช่าที่ดินดังกล่าว

ทางคณะกรรมการตรวจสอบของบริษัทฯ
พิจารณาแล้วเห็นว่ารายการให้เช่าที่ดินดังกล่าวคิดเป็นค่าเช่าที่ดินตารางวาละ 41.67 บาท
เมื่อเทียบเคียงกับค่าเช่าที่ดินในพื้นที่เดียวกัน
เห็นว่ารายการให้เช่าที่ดินดังกล่าวเป็นราคาที่เหมาะสม
จึงพิจารณาเห็นชอบรับรองต่อรายการให้เช่าที่ดินดังกล่าว

  จึงเรียนมาเพื่อโปรดทราบ

  ขอแสดงความนับถือ

  ลงชื่อ ……………………… ประธานกรรมการตรวจสอบ

  (นางสาวนวพร เรืองสกุล)

แบบแสดงรายการข้อมูลประจำปี 2552 ( แบบ 56-1 ) หน้า 37